Wonderkind jongste ooit om musiekgraad te ontvangCurtis Elton (skermskoot uit die video) Die 11-jarige wonderkind, Curtis Elton, is die jongste persoon ooit om ŉ graad in musiek te ontvang. Curtis van Barnet in Londen, Engeland, wat ook as die “Mini Mozart” bekend staan, het as driejarige reeds begin klavier speel en kon as vierjarige al musiek lees. Hy het meer as twee ure lank elke dag geoefen om die 37 minuut lange uitvoering perfek vir die eksaminators af te lê. Hy het stukke van Bach, Mozart en Chopin gespeel. Sy 41-jarige ma, Hayley, is ŉ konsertpianis. Sy pa Jonathan (45) is ŉ grafiese ontwerper en hy het ook ŉ sussie Sophia (10). Curtis sê hy wil graag so suksesvol wees soos Liberace, Lang Lang en Elton John. Maar hy is ook ŉ aanhanger van die Manchester United-spelers Wayne Rooney en Robin van Persie. Klik hier om meer te lees. Curtis was nege jaar oud toe die volgende video verfilm is: